open-index/open-wikipedia-markdown huggingface dataset:
מטרופולין חיפה

[ממוזער|250x250 פיקסלים|תצלום של אזור מטרופולין חיפה בלילה מ[תחנת החלל הבינלאומית]]
[ממוזער|250x250 פיקסלים|[מפרץ חיפה]]
ממוזער|250x250 פיקסלים|מפרץ חיפה
[ממוזער|250x250 פיקסלים|[נמל התעופה חיפה|נמל תעופה חיפה המשמש את תושבי המטרופולין בין היתר בטיסות פנים לאילת]]
**מטרופולין חיפה** היא מטרופולין בישראל הכוללת אזורים ממחוז חיפה וממחוז הצפון. היא ממוקמת לאורך חוף הים התיכון, ועם אוכלוסייה מוערכת של כמעט מיליון תושבים, היא המטרופולין השלישית בגודלה בישראל אחרי גוש דן (מטרופולין תל אביב) ומטרופולין ירושלים, וגדולה רק ממטרופולין באר שבע.

המטרופולין היא המטרופולין הצפונית בישראל.

## תיחום
להלן מוצגות הערים בכל אחת מהטבעות לפי הגדרת הלשכה המרכזית לסטטיסטיקה:
* **הגרעין** - חיפה
* **הטבעת הפנימית**:
** **הערים:** קריית ביאליק, קריית ים, קריית מוצקין, קריית אתא, טירת כרמל ונשר.
** **המועצות המקומיות**: קריית טבעון, דאלית אל כרמל, רכסים, עספיא ועתלית.
** **המועצות האזוריות**: מועצה אזורית זבולון, חלק מיישובי חוף הכרמל.
* **הטבעת החיצונית**:
** **הערים:** טמרה, כרמיאל, עכו, שפרעם, נהריה, יקנעם עילית, ומגדל העמק.

בסה"כ מונה המטרופולין 129 יישובים.

## אוכלוסייה
נתוני האוכלוסייה במטרופולין חיפה לשנת 2017:

האוכלוסייה הערבית מהווה כ-26.6% מכלל אוכלוסיית הגוש.

## תחבורה

חברות אוטובוסים מפעילות קווים רבים בתוך חיפה וכמה קווים המקשרים בין חיפה לערים אחרות במטרופולין. רשת הכבישים מחברת את חיפה עם מטרופולינים אחרים, ערים והפריפריה.

נמל התעופה חיפה משרת טיסות פנים לאילת וטיסות בינלאומיות לקפריסין ויוון. ומהווה גם כבסיס הפעילות של חברת התעופה הישראלית החדשה אייר חיפה. רכבת ישראל מפעילה קווים בין-עירוניים לערים נוספות בארץ.

### כבישים ראשיים
הכבישים המהירים במטרופולין חיפה הם:
* כביש 2 – מחבר את חיפה עם תל אביב.
* כביש 4 – מחבר את כל ערי מישור החוף בישראל ועובר דרך העיר חיפה.
* כביש 23 – מנהרות הכרמל, מחברות את מערב חיפה והצ'ק פוסט.
* כביש 75 – מחבר את חיפה עם הגליל התחתון דרך עמק יזרעאל.
* כביש 70 – מחבר בין שפלת הכרמל לגליל המערבי.
* כביש 85 – מחבר את עכו עם הגליל העליון.
* כביש 79 – מחבר בין אזור הקריות לגליל התחתון.

## סביבה
את מטרופולין חיפה משרת הפארק המטרופוליני, פארק הכרמל, ועתיד גם להיבנות פארק מטרופוליני נוסף - פארק נחל הקישון.

## גלריה

## ראו גם
* מטרופולינים בישראל
* הקריות

## קישורים חיצוניים

* גבול מטרופולין חיפה
* מפת מטרופולין חיפה

## הערות שוליים

חיפה
קטגוריה:מחוז חיפה
איבוד כדור (כדורסל)

בכדורסל, **איבוד כדור** (באנגלית: **turnover**) מתרחש כאשר קבוצה מאבדת את ההחזקה בכדור לקבוצה היריבה לפני ששחקן זרק לסל של קבוצתה. איבוד יכול לקרות מכך ששחקן יריב חוטף את הכדור, הכדור יוצא מחוץ למגרש, ביצוע הפרה (כגון כדרור כפול, צעדים, הפרת שעון זריקה, הפרה של שלוש שניות, הפרה של חמש שניות), או ביצוע עבירת תוקף.

לפי כתב הספורט של הבוסטון גלוב בוב ראיין, הרעיון של איסוף ופרסום סטטיסטיקה של איבודי הכדור, גובש לראשונה על ידי עמיתו ג'ק בארי. איבודי כדור נרשמו לראשונה רשמית בליגת ה-ABA במהלך עונת 1967/68, ומנהג זה אומץ מאוחר יותר על ידי ה-NBA בעונת 1977/78 שלאחר מיזוג הליגות.

## שיאים

### NBA
את שיא האיבודים במשחק NBA חולקים ג'ייסון קיד וג'ון דרו. קיד איבד 14 איבודים במדי פיניקס סאנס מול ניו יורק ניקס ב-17 בנובמבר 2000, ודרו 14 גם כן במדי אטלנטה הוקס מול ניו ג'רזי נטס ב-1 במרץ 1978. שיא האיבודים במשחק פלייאוף ה-NBA הוא 13, והוא נקבע על ידי ג'יימס הארדן ב-27 במאי 2015 במדי יוסטון רוקטס נגד גולדן סטייט ווריורס.

לברון ג'יימס מחזיק בשיא של הכי הרבה איבודים במצטבר בקריירה עם 4,966 איבודים בעונה הסדירה ו-1,015 בפלייאוף. ראסל ווסטברוק מחזיק בשיא של ממוצע האיבודים הגבוה ביותר בעונה הסדירה עם 4.1 איבודים למשחק.

## הערות שוליים

קטגוריה:מושגים בכדורסל
תומאס אלמס

**תומאס אלמס** (באנגלית: **Thomas Elms**; נולד ב-15 בספטמבר 1996) הוא שחקן ודוגמן קנדי.

## ביוגרפיה
אלמס נולד בוונקובר, קולומביה הבריטית בקנדה ב-15 בספטמבר 1996. למד באוניברסיטת קולומביה הבריטית.

## קריירה
הופעתו הראשונה על המסך הייתה בשנת 2015 בסרט הקצר "Their Son Ryan". בשנת 2016 הופיע לראשונה על מסך הטלוויזיה בסדרת הטלוויזיה "Aftermath". שנה לאחר מכן הופיע בעונתה השנייה של סדרת הטלוויזיה טיימלס.

בשנת 2018 התארח בסדרת הטלוויזיה "Aurora Teagarden Mysteries" ושיחק בתפקיד משנה סרט הקולנוע אני עדיין רואה אותך לצד ריצ'רד הרמון ובלה ת'ורן.

בשנת 2019 התארח בפרק בסדרת הטלוויזיה "Project Blue Book". באותה שנה שיחק בסרט הקולנוע "Spiral",
והחל לשחק בתפקיד ראשי בסדרת הטלוויזיה המסדר על לביטולה לאחר תום העונה השנייה. בשנת 2020 שיל בסדרת הטלוויזיה מולדת: פורט סאלם.

באוגוסט 2021 פורסם כי אלמס לוהק לתפקיד חוזר בסדרת הטלוויזיה "Skymed".

בפברואר 2022 לוהק אלמס לתפקיד בסרטו של ג'ורג' קלוני, הבחורים בסירה. הוא גילם את החותר צ'אק דיי שיחד עם קבוצתו זכה במדליית הזהב באולימפיאדת ברלין.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:דוגמנים קנדים
קטגוריה:שחקני קולנוע וטלוויזיה קנדים
קטגוריה:בוגרי אוניברסיטת קולומביה הבריטית
קטגוריה:קנדים שנולדו ב-1996
לוקווד ושות' (סדרת טלוויזיה)

**לוקווד ושות**' (באנגלית: **Lockwood & Co**) היא סדרת מסתורין-מתח בריטית לנוער, שנכתבה ובוימה על ידי ג'ו קורניש עבור שירות "נטפליקס" ומבוססת על סדרת הספרים באותו השם מאת ג'ונתן סטראוד.

עונתה הראשונה של הסדרה כוללת שמונה פרקים, ועלתה לשידור ב-27 בינואר 2023.

## רקע עלילתי
עלילת הסדרה מתרחשת בלונדון, במציאות בה ציידי הרפאים המתבגרים המוכשרים ביותר נאלצים להילחם מדי לילה בקרבות מסוכנים מול רוחות קטלניות, שהחלו לפקוד את העולם 50 שנה לפני תחילת הסדרה בעקבות גורם לא ידוע. בין שלל סוכנויות התאגידיות, נמצאת סוכנות סטארט-אפ קטנה אחת לבדה: "לוקווד ושות'", המופעלת על ידי שני נערים מתבגרים ונערה בעל יכולות מנטליות, שלהם אין מניעים כלכליים או השגחת מבוגרים, שעליהם מוטל לפענח תעלומה שעתידה לשנות את עולמם.

## צוות השחקנים והדמויות
* רובי סטוקס – **לוסי קרלייל**
* קמרון צ'פמן – **אנתוני לוקווד**
* עלי חדג'י-חשמתי – **ג'ורג' קארים**
* איוואנו ג'רמיה– **המפקח בארנס**
* לוק טרדוויי – **להב הזהב**
* מורבן כריסטי – **פנלופי פיטס**
* ג'ק בנדיירה – **קוויל קיפס**
* בן קרומפטון – **ג'וליוס וינקמן**
* היילי קונדו – **פלו בונז**
* ריאנה דוריס – **קאט גודווין**
* פאדי הולנד – **בובי ורנון**

## הפקה
### פיתוח
ב-19 במאי 2020, הוכרז כי חברת ההפקה "Complete Fiction" שוקדת על פיתוח עיבוד טלוויזיוני המבוססת על סדרת הספרים "לוקווד ושות'" מאת ג'ונתן סטראוד, בשיתוף פעולה עם "נטפליקס". עוד נמסר כי על בימוי הסדרה יהיה אמון ג'ו קורניש. בדצמבר 2020, נמסר כי "נטפליקס" הזמינה רשמית עונה ראשונה בת שמונה פרקים. עוד נודע כי קורניש ישמש כתסריטאי ובמאי ראשי, וכי על הפקת הסדרה בפועל יהיו אמונים נירה פארק, רייצ'ל פריור וקורניש. עוד נמסר כי ויליאם מקגרגור ייקח חלק בבימוי מספר פרקים.

על כתיבת הסדרה אמונים התסריטאים אד הימה, קארה סמית' וג'וי וילקינסון.
### ליהוק
במרץ 2022, נמסר על ליהוקם של רובי סטוקס, קמרון צ'פמן ועלי חדג'י-חשמיטי, לצדם של איבנו ג'רמיה, לוק טרדוויי ומורבן כריסטי. כמו כן, נמסר על ליהוקם של ג'ק בנדיירה, בן קרומפטון, היילי קונדו, ריאנה דוריס ופדי הולנד.
### צילומים
צילומי הסדרה החלו ב-5 ביולי 2021 בלונדון. בסוף אוקטובר 2021, נודע כי חלק מהצילומים התרחשו בבית הקברות קנסל גרין. צילומי העונה הראשונה הסתיימו ב-15 במרץ 2022.

## קישורים חיצוניים
* 

## הערות שוליים

קטגוריה:נטפליקס: תוכניות וסדרות
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות מתח בריטיות
קטגוריה:סדרות נעורים בריטיות
מטרופולין באר שבע

ממוזער|250x250 פיקסלים|מטרופולין באר שבע בלילה
[ממוזער|250x250 פיקסלים|[באר שבע]]
[ממוזער|250x250 פיקסלים|[רהט]]
**מטרופולין באר שבע** היא מטרופולין בישראל הכוללת אזורים ממחוז הדרום. היא המטרופולין הרביעית והקטנה בגודלה (מבין המטרופולינים הרשמיות) בישראל, אחרי גוש דן, מטרופולין ירושלים ומטרופולין חיפה. אוכלוסיית המטרופולין מוערכת ביותר מ-377,100 תושבים.

מטרופולין זו, מבין המטרופולינים הרשמיות, היא הקטנה ביותר מבחינת מספר תושבים בישראל, והדרומית והחדשה ביותר.

## תיחום
להל מוצגות הערים בכל אחת מהטבעות לפי הגדרת הלשכה המרכזית לסטטיסטיקה:
* **הגרעין** - באר שבע
* **הטבעת הפנימית**:
** ערים: ערד, דימונה, אופקים, נתיבות, שדרות, רהט
** **המועצות המקומיות**: ירוחם, מיתר, עומר, להבים, חורה, כסייפה, לקייה, תל שבע, שגב שלום, ערערה בנגב
** **המועצות האזוריות**: בני שמעון, שער הנגב, שדות נגב, אשכול, מרחבים, רמת נגב, חלק מיישובי נווה מדבר וחלק מיישובי אל קסום
** **המועצות האזוריות**: מועצה אזורית תמר חוץ מהר עמשא וחירן, חלק מיישובי רמת נגב,
* **הטבעת החיצונית**:
* **ערים:** אשקלון
* **מועצות מקומיות:** מצפה רמון

בסה"כ מונה המטרופולין 33 יישובים.

## אוכלוסייה
נתוני האוכלוסייה במטרופולין באר שבע לשנת 2023:

האוכלוסייה הערבית מהווה כ-36.6% מכלל אוכלוסיית הגוש.

## יישובי הלוויין
היישובים עומר, מיתר ולהבים מהווים את יישובי הלוויין של באר שבע. כינוי זה ניתן להם מאחר שהם שלושה מן היישובים, הנמצאים במרחק יוממות מבאר שבע, ואוכלוסייתם יהודית ועירונית. שלושת יישובים אלו מתאפיינים במעמד חברתי-כלכלי גבוה, ומצויים באשכולות 9-10 העליונים בדירוג החברתי-כלכלי של הלמ"ס. זאת בניגוד למרבית האוכלוסייה בנגב.

מטרת הקמת היישובים הייתה, בין השאר, על מנת למשוך אוכלוסייה מבוססת לנגב ולגרום לחיזוק האזור, אולם בפועל היישובים אוכלסו בעיקר על ידי אוכלוסייה מבוססת מבאר שבע ובכך החלישו את העיר. כמענה לתופעה זו הוקמה בבאר שבע שכונת רמות ומאוחר יותר שכונות יוקרה נוספות בעיר, כמו אזור בנה ביתך, המכונה פלח שבע, שכונת כלניות וסיגליות. פרוור יוקרתי נוסף של באר שבע, המצוי מרחק יוממות ממנה הוא קיבוץ חצרים.

ניתן להתייחס במידה מסוימת גם ליישובים הבדואים ערביים לקייה, תל שבע ושגב שלום כיישובי לווין לבאר שבע, גם הם מרחק יוממות מבאר שבע, אך מבחינה סוציו-אקונומית הם ממוקמים בעשירונים התחתונים 1-2 בדירוג החברתי-כלכלי של הלמ"ס.

## תחבורה
שירות הרכבות מחבר את מטרופולין באר שבע עם אשקלון, תל אביב וחיפה. שירות האוטובוסים מחבר את המטרופולין לאילת, אשקלון, תל אביב, חיפה וירושלים.

### כבישים ראשיים

* 
* 
* 
* 
* 
* 

## ראו גם
* מטרופולינים בישראל

## קישורים חיצוניים
* 
* מטרופולין באר שבע באתר מט"ח
* מטרופולין באר שבע באתר הלשכה המרכזית לסטטיסטיקה

## הערות שוליים

באר_שבע
קטגוריה:מחוז הדרום
אוריקון

**אוריקון** (**Oricon**) היא חברה המספקת סטטיסטיקות ומידע על תעשיית המוזיקה ותעשיות מדיה אחרות ביפן.

הנתונים של מצעדי הפזמונים של Oricon, שמפורסמים מדי יום שלישי, נלקחים מכ-39,700 חנויות קמעונאיות (נכון לאפריל 2011) ומספקים דירוגי מכירות של סינגלים, אלבומי מוזיקה, DVD, ספרים, משחק מחשב ומוצרי בידור אחרים המבוססים על טבלאות שבועיות. Oricon גם מפרסמת דירוגי פופולריות מבוססי סקרים לסרטוני פרסומות.

## מחלוקת
בשנת 2006, Oricon תבעה את העיתונאי הירומיצ'י אוגאיה כאשר צוטט במאמר במגזין *Saizo* (או *Cyso*) כמי שמרמז ש-Oricon עושה מניפולציות על הסטטיסטיקות שלה כדי להועיל לחברות תקליטים מסוימות, במיוחד ל-Johnny & Associates . אוגאיה טען כי התביעה היא תביעת השתקה. התביעה, שהגישה Oricon, ב-17 בנובמבר 2006, האשימה את אוגאיה ב-"הערות מרושעות" ודרשה פיצויים בסך 50 מיליון ין (כ-318,000 יורו). בריאיון שנתן אוגאיה מאוחר יותר, הוא המשיך להטיל ספק ב-Oricon, בעיקר בשל הטענה שהשיטות הסטטיסטיות שלה אינן שקופות. ארגונים חוץ-ממשלתיים רבים, כולל עיתונאים ללא גבולות, גינו את התביעה כהפרה של חופש הביטוי. בית המשפט המחוזי בטוקיו חייב בתחילה את אוגאיה לשלם מיליון ין (כ-7,400 יורו) פיצויים. אוגאיה ערער לבית המשפט העליון של יפן. מאוחר יותר ביטלה Oricon את ההאשמות, לאחר קרב של 33 חודשים. נגד העיתונאי לא הוגש כתב אישום פלילי.

ביטול התביעה הוא מקרה נדיר ביפן כי כ-0.1% מהתיקים שהסתיימו בשנת 2007 נעשו על ידי ביטול ההאשמות על ידי התובע.

## מצעדים

## קישורים חיצוניים
* 

## הערות שוליים

קטגוריה:חברות יפניות
קטגוריה:יפן: תרבות
טום וארי

**טום וארי** (באנגלית: **Tom Varey**; נולד ב־1991/1992) הוא שחקן קולנוע וטלוויזיה בריטי.

## ביוגרפיה
וארי גדל במוסלי, מנצ'סטר רבתי. הוא למד באקדמיה המלכותית לאמנויות הדרמה במשך שלוש שנים מ-2011 עד 2014.

## קריירה
לאחר שסיים את לימודיו, לוהק וארי לתפקיד בעונה השנייה של הסדרה הכפר.

בשנת 2015, החל לשחק בתפקיד ראשי בסדרת הטלוויזיה "בלי לפגוע" של ערוץ 4. הוא שיחק בכל שלוש הסדרות עד שהסדרה הסתיימה ב-2018.

בשנת 2016, הוא הופיע בפרק של העונה השישית של משחקי הכס בתור לורד קליי קרבין ובפרק הראשון של סדרת הטלוויזיה "מלאך שחור" בתור בילי מובריי.

וארי גילם את המורה לספורט ויל סימפסון בשתי העונות הראשונות של סדרת הטלוויזיה "Ackley Bridge" מ-2017 עד 2018. באותה שנה שיחק בתפקיד ראשי בסרט העלילתי "Pond Life ".

הוא גם הופיע בפרק 5 של *Death in Paradise* ב-2020. באוקטובר 2021, הוא גילם את ג'ק מוריס בסדרת הטלוויזיה "דרך רידלי" .

בשנת 2023 שיחק בסרט הבחורים בסירה. הוא גילם את החותר ג'וני וייט שיחד עם קבוצתו זכה במדליית הזהב באולימפיאדת ברלין.

## פילמוגרפיה

## קישורים חיצוניים

## הערות שוליים

קטגוריה:בוגרי האקדמיה המלכותית לאמנות הדרמה
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1991
שליחות סודית בליסבון

**שליחות סודית בליסבון** (באנגלית: **A Man Could Get Killed**) הוא סרט ריגול אמריקאי משנת 1966 בבימויו של רולנד נים, עם ג'יימס גארנר, מלינה מרקורי, אנתוני פרנציוזה וסנדרה די בתפקידים הראשיים.

התסריט מבוסס על הרומן ""Diamonds for Danger" של דייוויד קלרק.

המוזיקה נכתבה על ידי ברט קמפפרט . לשיר הנושא חוברו מילים והוא הפך לאחד מלהטיו הגדולים של פרנק סינטרה בשם "זרים בלילה" ("Strangers in the Night"). השיר זכה בפרס גלובוס הזהב לשיר המקורי הטוב ביותר.

הסרט צולם בליסבון.

## תקציר העלילה
כמות גדולה של יהלומים תעשייתיים נעלמת בליסבון. ויליאם בדוס (ג'יימס גארנר) נשלח על ידי בנק בניו יורק למטרות עסקים ונחשד שהוא קשור לעניין על ידי נציג שגרירות בריטניה האטון ג'ונס (רוברט קוט). סוכנים ממדינות שונות מנסים להיתחקות אחרי היהלומים ולפני שהוא נכנס למכונית היא מתפוצצת. הסוכן שחשוד בגניבת היהלומים נרצח ובדוס נוכח בהלוויה כשהסוכנים נועצים בו עיניים ובהם חברתו של הנרצח, אורורה סלסט (מלינה מרקורי).

הוא נפגש עם השגריר סר הנטלי (ססיל פרקר) שגם הוא חושד בו כקשור ליהלומים. אדם נוסף המחפש את היהלומים הוא סטיב אנטוניו (אנתוני פרנציוזה), אזרח אמריקאי המציג עצמו לפני בדוס כמבריח פורטוגזי, אליו מתלווה חברתו מארצות הברית, אמי פרנקלין (סנדרה די).

מתחיל רומן אהבה בין בדוס לאורורה שמגלה לו פרטים על בן זוגה המאפיונר ועל רציחתו. כעת מתחיל מרדף של כל הסוכנים אחרי שני הזוגות שכולל מרדפים וחיסול רוב הרודפים. לבסוף מגיעים שני הזוגות ליאכטה של ד"ר מתיסוון (רולנד קאלבר) שמגלה להם שהוא המתכנן של היעלמות היהלומים ומתכונן לחסל אותם. בתא ביאכטה יש הרבה בקבוקי משקאות אלכוהוליים והם מכינים מהם בקבוקי מולוטוב, מציתים אש ביאכטה ומשמר החופים ממהר לכבות את השריפה ולשחרר אותם.

הם חוזרים לשגרירות ואורורה נזכרת שבן זוגה שוחח עם מישהו בשגרירות והזכיר את המילה אזליאה. היא רואה עציץ גדול של אזליה ובדוס מנפץ אותו והיהלומים נשפכים על הרצפה, התעלומה נפתרה.

בדוס עומד להיפרד מאורורה בשדה התעופה את היא גונבת את דרכונו וקורעת אותו. בדוס מבין ומחייך, מחליט להישאר וצועד לעומתה.

## צוות השחקנים

## קישורים חיצוניים

*שליחות סודית בליסבון, באתר יוטיוב
*שליחות סודית בליסבון, באתר TCM
*שליחות סודית בליסבון, באתר יוטיוב
*פסקול הסרט עם נעימת "זרים בלילה", באתר יוטיוב
קטגוריה:סרטי 1966
קטגוריה:סרטים באנגלית
קטגוריה:סרטים אמריקאיים
קטגוריה:סרטי אולפני יוניברסל
קטגוריה:סרטי ריגול
קטגוריה:סרטי סנדרה די
כף דייוויס (ארץ אלזוורת')

[ממוזער|מפת [ת'רסטון (אי)|האי ת'רסטון.]]
[ממוזער|[תצלום לוויין של האי ת'רסטון.]]
**כף דייוויס** או **קייפ דייוויס** (באנגלית: **Cape Davies**) היא לשון יבשה מכוסה קרח, הממוקמת בקצה הצפון-מזרחי של חצי האי יוז, בארץ אלזוורת' שבאנטארקטיקה.

## היסטוריה
### מיפוי חצי האי

חצי האי מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה (מבצע היי ג'אמפ), בקיץ האנטארקטי - בדצמבר 1946.

### מקור השם

שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שם פרנק דייוויס (Frank Davies), שהיה פיזיקאי, במסגרת משלחת בירד לחקר אנטארקטיקה (Byrd Antarctic Expedition) שחקרה את אנטארקטיקה, בפיקודו של ריצ'רד בירד בין השנים 1928–1930.

## לקריאה נוספת

• National Imagery and Mapping Agency 2002, **[https://books.google.co.il/books?id=sfvtAAAAMAAJ&pg=PA154&lpg=PA154&dq=%22Cape+Davies%22+Antarctica&source=bl&ots=HQUsZxGnjB&sig=ACfU3U3d2W1OLaF2MXmZzM73b-VvhW685w&hl=en&sa=X&ved=2ahUKEwiuyOezuaX3AhX1_rsIHXTEDr8Q6AF6BAgfEAM#v=onepage&q=%22Cape%20Davies%22%20Antarctica&f=false Sailing Directions (planning Guide) and (enroute) for Antarctica]**, P 154

## קישורים חיצוניים
* כף דייוויס באתר הסקר הגאולוגי של ארצות הברית
* כף דייוויס באתר הגאזט האנטארקטי המשווה SCAR של ממשלת אוסטרליה

## הערות שוליים

דייוויס
מוניטור לטינו

**מוניטור לטינו** (באנגלית: **Monitor Latino**; לעיתים מסוגנן כ-**monitorLATINO**) הוא מצעד מוזיקה שנוסד ב-2003, על בסיס השמעות בתחנות רדיו במדינות אמריקה הלטינית ותחנות רדיו היספניות בארצות הברית.

Monitor Latino מארח מופע פרסים שנתי שמתקיים בלוס אנג'לס, קליפורניה.

ב-2017, Monitor Latino החל להציג מצעד מוזיקה שנתי של 100 השירים המושמעים ביותר בתחנות רדיו ברחבי אמריקה הלטינית.

Monitor Latino מספק סך של 73 מצעדי איירפליי, המופצים ב-18 מדינות, ב-16 ז'אנרים מוזיקליים.

## ראו גם
* איגוד תעשיית ההקלטות המרכז-אמריקאי
* איגוד תעשיית ההקלטות בקוסטה ריקה

## קישורים חיצוניים
* 

## הערות שוליים

קטגוריה:מצעדי מוזיקה
קטגוריה:מוזיקה לטינו-אמריקאית
קטגוריה:מצעדי מוזיקה מקסיקניים
קטגוריה:אמריקה הלטינית: תרבות
שדות פלנדריה

ממוזער|לוח הזיכרון לשיר "בשדות פלנדריה"
**שדות פלנדריה** (באנגלית: **Flanders Fields**) הוא שם רווח בשפה האנגלית לשדות הקרב של מלחמת העולם הראשונה בשטחן של הפרובינציות הבלגיות פלנדריה המערבית ופלנדריה המזרחית, כמו כן גם של חבל הארץ נור-פה דה קאלה. שלושת חבלי הארץ מהווים אזור הנקרא פלנדריה הצרפתית.
## תיאור
השם "שדות פלנדריה" מתקשר בעיקר עם קרבות שקרו בסביבות אזור איפר בבלגיה, ביניהם: קרב איפר השני וקרב פשנדל וכן, בשל קו החזית המערבית שהתחיל מדרום ניופורט לאורך קו החוף הבלגי, דרך השדות אל צפון צרפת לפני שפנה מזרחה.

הביטוי נהיה פופולרי בעקבות שיר המלחמה "**[[בשדות פלנדריה]]**", שנכתב על ידי הרופא הצבאי ג'ון מק'קרי הקנדי שהושפע רבות ממאורעות הקרב במהלך שירותו שם.

קובץ:No-man's-land-flanders-field.jpg|חפירות בשטח הפקר בשדות פלנדריה.


## כיום
כיום, מתקיימים במקום מרוצי רכיבת אופניים רבים. בנוסף, מתקיימים באזור טקסים שנתיים לזכר הנופלים.

## ראו גם
* בית הקברות והאנדרטה האמריקניים בשדה פלנדריה
## קישורים חיצוניים
* 
* איך הפך דם המכבים לסמל של יום הזיכרון? | כאן סקרנים, באתר יוטיוב

## הערות שוליים

קטגוריה:מלחמת העולם הראשונה בתרבות
קטגוריה:ביטויים
קטגוריה:בלגיה במלחמת העולם הראשונה
קטגוריה:צרפת במלחמת העולם הראשונה
קטגוריה:פלנדריה
איגוד תעשיית ההקלטות המרכז-אמריקאי

**איגוד תעשיית ההקלטות המרכז-אמריקאי** (בספרדית: **Certificación Fonográfica Centroamericana**; בראשי תיבות: **CFC**) הוא הארגון המרכזי המייצג את ענף ההקלטות של מדינות אמריקה המרכזית (בליז, קוסטה ריקה, אל סלוודור, גואטמלה, פנמה, הונדורס וניקרגואה).

## תעודות על סך צפיות
האיגוד מעניק דרגות הישגים על סמך הזרמת מוזיקה בלבד:
* זהב: 3,500,000 השמעות
* פלטינה: 7,000,000 השמעות
* יהלום: 35,000,000 השמעות

## ראו גם
* Monitor Latino
* איגוד תעשיית ההקלטות בקוסטה ריקה

## קישורים חיצוניים
* 

## הערות שוליים

אמריקה המרכזית
קטגוריה:אמריקה המרכזית
איגוד תעשיית ההקלטות הפרגוואני

**איגוד תעשיית ההקלטות הפרגוואני** (בספרדית: **Sociedad de Gestión de Productores Fonográficos del Paraguay**; בראשי תיבות: **SGP**) הוא הארגון המרכזי המייצג את ענף ההקלטות של פרגוואי.

האיגוד חבר בפדרציה הבינלאומית לתעשייה הפונוגרפית.

## מצעדי מוזיקה
האיגוד מפרסם 4 מצעדי מוזיקה של השירים והאמנים המושמעים ביותר בתחנות רדיו נבחרות, למטרות מידע לקהל הרחב המבקר באתר האינטרנט שלהם. האתר מספק את מצעדי המוזיקה הבאים:
* 100 השירים הכלליים המובילים
* 100 האמנים הכלליים המובילים
* 50 השירים הלאומיים המובילים
* 50 האמנים הלאומיים המובילים

## אישורי הסמכה להקלטת מוזיקה
האיגוד מעניק אישורי הסמכה להקלטת מוזיקה בפרגוואי מאז 2013. אלבומים עם 5,000 מכירות מוכרזים כאלבום זהב, ואילו אלבומים עם 10,000 מכירות מוכרזים כאלבום פלטינה.

## קישורים חיצוניים
* 

## הערות שוליים

פרגוואי
קטגוריה:פרגוואי: תרבות
לאנס ברבר

**לאנס ברבר** (באנגלית: **Lance Barber**; נולד ב-29 ביוני 1973) הוא שחקן אמריקאי. הוא ידוע בעיקר בזכות תפקידו כג'ורג' קופר האב בסדרה הקומית של נטפליקס "שלדון הצעיר", ספין אוף לסדרה "המפץ הגדול". 

## ביוגרפיה
ברבר נולד וגדל בבאטל קריק שבמישיגן. הוא החל לגלות עניין במשחק מגיל 7, אחרי שצפה במחזמר גריז. לאנס ברבר החל במשחק פעיל בתיכון, והמשיך להשתתף בהפקות בקולג' קלוג בו למד.

## קריירה
אחרי שנה ב-Barn Theatre, עבר ברבר לשיקגו ועבד בחמש השנים הבאות בלהקת הקומדיה האלתורית של העיר השנייה. לאחר מכן עבר ללוס אנג'לס, שם קיבל את התפקיד הראשון בטלוויזיה בתוכנית On the Spot, תוכנית מערכונים מאולתרים ששודרה במשך חמישה פרקים בלבד ב-The WB.

ברבר מייחס את פריצת הדרך שלו לסדרה של HBO, הקאמבק של ליסה קודרו בה גילם את פאולי ג'י, כותב בטלוויזיה.

ברבר גילם את ג'ימי ספקרמן, בריון שהציק ללנרד הופסטטר בתיכון בפרק אחד של המפץ הגדול. בספין אוף של הסדרה, שלדון הצעיר, נבחר ברבר לשחק את ג'ורג' קופר אביו של שלדון. ברבר שיחק את ג'ורג' קופר גם בפרק "The VCR Illumination" של המפץ הגדול, בו גילם את אביו של שלדון שאף שמת זמן רב לפני תחילת שידור הסדרה, נמצאה קלטת ישנה שלו.

## חיים אישיים
ברבר מתגורר בלוס אנג'לס עם אשתו אלייזה שעובדת כשפית, והם מגדלים את שני ילדיהם.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1973
אבטיח מרובע

**[[אבטיח]] [[מרובע]]** הוא אבטיח הגדל בתוך קופסה ומקבל צורת קובייה. אבטיחים מסוג זה נמכרים בעיקר ביפן, כמוצרי נוי, ומחירם יקר משמעותית ביחס לאבטיח רגיל למאכל. צורתו הלא-טבעית של אבטיח זה מושגת באמצעות גידולו בתוך קופסה מתאימה.

## הרקע מאחורי הפיתוח
האבטיח המרובע פותח לראשונה ב-1978 על ידי טומויוקי אונו, מעצב גרפי יפני. הרעיון מאחורי הפיתוח נועד להקל על אכסון האבטיח במקרר ולאפשר חיתוך נוח יותר. בפועל, בשל צורת הגידול, הפרי התקבל אינו אכיל ומהווה פריט אסתטי בלבד. המעצב הציג את האבטיח המרובע בגלריית קינזה בטוקיו ורשם פטנט על שיטת הגידול בארצות הברית.

## הקניית הצורה בגידול
ממוזער|אבטיחים בצורות
אבטיח מרובע גדל כמו אבטיח רגיל בתנאים של חקלאות בעל. בשלבים המוקדמים של התפתחות הפרי, מניחים סביבו קופסה קשיחה מפלסטיק או מזכוכית שקופה, עם מסגרת ברזל. הקופסה המאפשרת לאור שמש להגיע לאבטיח ולאפשר את המשך גדילתו כשתוך כדי כך היא מגבילה את התפתחותו וגורמת לו לקבל את צורתה.

על מנת לשמר את צורתו, נקטף הפרי בעודו בוסר, ולכן אינו אכיל.

## שימושים
האבטיח נמכר לרוב כמתנה למטרות קישוט ולא כמזון וייצורו פונה בעיקר לאוכלוסייה העשירה.

בשנת 2001 מחיר אבטיח מרובע ביפן היה ¥10,000 (כ־83 דולר אמריקאי) כמעט פי שלושה ממחיר אבטיח רגיל בחנויות.

### צורות נוספות

אבטיח מרובע על פי רוב גדל בקובייה של 18 ס"מ רבוע, ומשקלו 6 קילוגרמים. מאז הצגתו לראשונה הוצגו אבטיחים בצורות רבות, כגון פירמידה, עיגולים ולבבות, תוך שימוש באותה צורת גידול. האבטיח המרובע נמכר גם בארצות נוספות בהן בגרמניה.

## קישורים חיצוניים

* אתר what about watermelon
* 
* איך הם מגדלים אבטיחים מרובעים, אתר keepfresh

## הערות שוליים

קטגוריה:שיווק
קטגוריה:דלועיים
אבנילסון

**פרנסיסקו אבנילסון דה לימה ברבוסה** (בפורטוגזית: **Francisco Evanilson de Lima Barbosa**; נולד ב-6 באוקטובר 1999), הידוע בכינויו **אבנילסון**, הוא כדורגלן ברזילאי המשחק בעמדת החלוץ בבורנמות' ובנבחרת ברזיל.

## קריירה
אבנילסון נולד בפורטלזה, והחל את הקריירה שלו בקבוצת הנוער של פלומיננסה ב-2013. הוא ערך את הופעת הבכורה שלו בקבוצה הבוגרת ב-17 בינואר 2018, בהפסד 3–1 לבואבישטה.

ב-23 בינואר 2018 הושאל לשישה חודשים לשומורין מהליגה הסלובקית השנייה. הוא ערך את הופעת הבכורה שלו ב-14 באפריל, בניצחון 0–1 על פרטיזן ברדיוב. שבועיים ימים לאחר מכן הבקיע את שערו הראשון, בניצחון 0–2 על Spišská Nová Ves.

עם החזרה לפלומיננסה החל לשחק בקבוצה של המועדון עד גיל 20. בספטמבר 2019, לאחר שהיה מלך השערים של הקבוצה עם 11 שערים, הועלה אבנילסון לסגל הקבוצה הבוגרת בה הוא ערך את הופעת הבכורה שלו ב-7 בנובמבר, בניצחון 0–2 על סאו פאולו. ב-8 בדצמבר כבש שער בכורה, בהפסד 2–1 לקורינתיאנס.

### פורטו
ב-7 בספטמבר 2020 חתם אבנילסון על חוזה לחמש שנים בפורטו מהליגה הפורטוגלית.

הוא ערך את הופעת הבכורה שלו במועדון ב-24 באוקטובר, כשבנוסף גם הבקיע את שער הניצחון ב-0–1 על ז'יל ויסנטה. בהמשך שיחק במשך תקופה במדי פורטו ב'. לאחר שהבקיע שישה שערים בחמישה משחקים עבור קבוצת המילואים של פורטו, חזר לסגל הקבוצה הבוגרת. ב-16 בינואר 2022 הוא הבקיע שלושער ראשון בליגה, בניצחון 4–1 על B SAD. באותו החודש גם זכה בפרס שחקן החודש בליגה הפורטוגלית. בסך הכל בעונתו השנייה בקבוצה כבש 14 שערים ב-30 הופעות ליגה וזכה עם הקבוצה באליפות פורטוגל.

### בורמות'
ב-16 באוגוסט 2024 חתם אבנילסון בבורנמות' תמורת סכום שיא עבור המועדון, לאחר מכירת דומיניק סולאנקה לטוטנהאם.

## קריירה בינלאומית
נכלל בסגל נבחרת ברזיל לטורניר קופה אמריקה 2024, על-אף שלא ערך הופעות במדי הנבחרת עד למועד הזימון. ב-8 ביוני ערך את הופעתו הבכורה בניצחון 3-2 על  במשחק ידידות.

## תארים
;פורטו
* ליגת העל הפורטוגלית: 2021/22
* הגביע הפורטוגלי: 2021/22, 2022/23, 2023/24
* גביע הליגה הפורטוגלית: 2022/23
* הסופר קאפ הפורטוגלי: 2022

;אישיים
* חלוץ החודש בליגה הפורטוגלית: ינואר 2022
* שער החודש בליגה הפורטוגלית: ינואר 2022
* מלך השערים בגביע הפורטוגלי: 2021/22 (7 שערים), 2023/24 (8 שערים)

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:פורטלזה: כדורגלנים
קטגוריה:כדורגלני פלומיננסה
קטגוריה:כדורגלני פורטו
קטגוריה:כדורגלני בורנמות'
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ספורטאים ברזילאים בפורטוגל
קטגוריה:ספורטאים ברזילאים באנגליה
קטגוריה:ברזילאים שנולדו ב-1999
אוגוסטו לגיה

**אוגוסטו לגיה** (בספרדית: **Augusto Bernardino Leguía y Salcedo**;  19 בפברואר 1863–7 בפברואר 1932, לימה) היה נשיא פרו פעמיים - בשנים 1908–1912 ו-1919–1930.
## ביוגרפיה
אוגוסטו לגיה נולד באזור למבאקה למשפחה בעלת אמצעים וידועה בפרו. הוא למד בולפראיסו בצ'ילה. בשנים 1879–1881 הצטרף לצבא והשתתף במלחמת האוקיינוס השקט. לאחר סיום המלחמה, עבר לארצות הברית ועבד בחברת ביטוח.

בשנת 1900 חזר לגיה  לפרו והחל בקריירה פוליטית. בשנת 1903  מונה לשר האוצר וכיהן בתפקיד עד מותו של הנשיא בשנת 1904. בממשל החדש כיהן כראש ממשלה עד לשנת 1907 כאשר עזב את התפקיד במטרה להשתתף בבחירות.

בשנת 1908 זכה בבחירות כאשר עמד בראש קואליציה שבה היו שותפות מספר מפלגות. הממשל החדש פעל לשיפור המצב הכלכלי של המדינה ולפיתוח התעשייה. למרות זאת מנע את פיתוח תעשיית הרכב ויישום של פרויקט ייצור מקומי של מכונית מדגם "Grieve".

ב-29 במאי 1909 קבוצה מהאופוזיציה פלשה לארמון הנשיא עם דרישה להתפטרותו של לגיה. לאחר סירוב, הוא הוצא לכיכר מרכזית בלימה ונדרש ממנו להתפטר תוך איום ברצח. המשטרה פתחה בירי שבמהלכו נהרגו כ-100 אזרחים אך הנשיא שוחרר. במהלך הכהונה הצליח לגיה להסדיר בעיות בגבול עם ברזיל ובוליביה. בשנת 1912, לאחר סיום כהונתו, נסע לבריטניה ולארצות הברית ולמד בנקאות וכלכלה.

בבחירות לנשיאות פרו שנערכו בשנת 1919 התמודד לגיה שוב וניצח. הוא חשש שנציגי "המפלגה האזרחית" שלה היה רוב בפרלמנט לא יאשרו את תוצאות הבחירות ובתמיכת הצבא ארגן הפיכה. הפרלמנט פוזר ולאחר הבחירות החדשות לפרלמנט, אושר מינוי לגיה לנשיא.

בשנת 1920 קידם לגיה חוקה חדשה לפרו. למרות מתן זכויות שונות בחוקה החדשה, לגיה בעצמו הפר אותה מספר פעמים בנוגע להתייחסותו ליריבים פוליטיים. רבים מהם נאלצו לעזוב את המדינה. השלטון החדש התנהל כדיקטטורה. בין היוזמות החיוביות של לגיה באותה עת, היה פיתוח מערכת הבריאות ופיתוח ערי פרו לרבות לימה. בהקשר למדיניות חוץ הוא חתם על הסכמי גבולות עם קולומביה וצ'ילה. חלק מהסעיפים של הסכם עם צ'ילה יושמו רק בשנת 1999.

בעקבות המיתון הגדול שהחל בשנת 1929הופסקו ההשקעות הזרות במדינה. ב-22 באוגוסט 1930 בארקיפה נעצר  לגיה והואשם בשחיתות שלטונית. הנשיא המודח היה במעצר עד לפברואר 1932 עד לפטירתו בבית חולים צבאי.

## קישורים חיצוניים

* 

קטגוריה:נשיאי פרו
קטגוריה:שרי אוצר
קטגוריה:ראשי ממשלות
קטגוריה:אבירי מסדר העיט הלבן
קטגוריה:ילידי 1863
קטגוריה:נפטרים ב-1932
Denim & Rhinestones

***Denim & Rhinestones*** (בעברית: **[[בד דנים|דנים]] & [[אבן חן|אבני חן]]**) הוא אלבום האולפן התשיעי של הזמרת-יוצרת האמריקאית קארי אנדרווד. הוא יצא לאור ב-10 ביוני 2022 בהוצאת חברת התקליטים קפיטול רקורדס נאשוויל. מתוך האלבום יצא הסינגל המוביל, "Ghost Story", ב-18 במרץ 2022, על מנת לעזור בקידום שלו ברחבי העולם. האלבום הוקלט לאורך השנים 2021 ו-2022, בהפקתו של דייוויד גרסיה, שהפיק בעבר את אלבום האולפן השישי של אנדרווד, *[[Cry Pretty]]*, עם הפקה משותפת גם של אנדרווד.

העטיפה ותאריך היציאה של האלבום נחשפו לראשונה ב-7 באפריל 2022. אנדרווד חשפה את רשימת הרצועות של האלבום באמצעות המדיה החברתית שלה ב-8 באפריל 2022, ופרסמה שהיא שתכלול 12 רצועות בסך הכול; אחת עשרה מתוכן נכתבו על ידי אנדרווד בהשתתפותם של פזמונאים נוספים.

## רקע
ב-18 במרץ, אנדרווד דיברה לראשונה על הקונספט של האלבום ועל הסוגה המוזיקלית וההשראה שלו, ואמרה, "אני מרגישה שאנשים הולכים לשמוע הכול ויקבלו כמה שינויים חדשים ממני באלבום החדש שלי. אני מקווה שזה רק ישמח את אותם האנשים שיאזינו לו [לאלבום]. הקונספט שלו הוא כמו לשיר לתוך מברשת השיער שלך בחדר השינה".

באפריל, אנדרווד דיברה על שיר הנושא של האלבום ואמרה, "השיר 'Denim & Rhinestones' הוא כיפי מאוד, עם קצת אווירת רטרו – אנחנו פשוט הולכים ביחד, כמו תה מתוק ולימון, כמו דנים ואבני חן. יש לך את הדברים האלה שהם נהדרים בפני עצמם ואז אתה מחבר אותם והם פשוט מתאימים. ככה האלבום הזה מרגיש". כשהטריילר של האלבום שודר ב-8 באפריל, אנדרווד אמרה, "אנחנו מכסים הרבה סוגות מוזיקליות באלבום הזה. יש לנו הרבה שירים שיש להם קצת תחושה של "רטרו" אבל הם נשמעים סופר טריים וחדשים. גדלתי על האזנה לכל כך הרבה סוגים שונים של מוזיקה וזה ניכר מאוד באלבום הזה. אני חושבת שכל האלבום בסופו של דבר הוא השתקפות גדולה שלי כאדם וכאמן".

כשנשאלה על הסינגל המוביל, "Ghost Story", שיבחה אנדרווד את כותבי השירים ג'וש קיר, הילרי לינדזי ודייוויד גרסיה, ואמרה: "הם כותבי שירים מוכשרים ומדהימים שמכירים אותי כל כך טוב. מהפעם הראשונה ששמעתי אותו [השיר] ידעתי שעליי להקליט אותו". ב-22 באפריל, יצא לאור שיר נוסף מתוך האלבום, "Crazy Angels".

## קידום
הסינגל המוביל של האלבום, "Ghost Story", הופץ בפורמטים דיגיטליים ב-18 במרץ 2022. אנדרווד ביצעה אותו לראשונה במהלך טקס פרסי גראמי ה-64 שאירע ב-3 באפריל 2022. ב-8 באפריל, קליפ המילים הרשמי לשיר הנושא של האלבום, "Denim & Rhinestones", התפרסם באינטרנט. אנדרווד ביצעה בפעם השנייה את "Ghost Story" במהלך טקס פרסי המוזיקה של CMT לשנת 2022, ששודר ב-11 באפריל. רצועה נוספת מהאלבום, ששמה "Crazy Angels", הייתה זמינה לרכישה ביום שישי, 22 באפריל.

סינגל שיווקי שלישי, "She Don't Know", יצא לאור ב-20 במאי 2022.

### סיבוב הופעות
במטרה לעזור בקידום האלבום, יצאה אנדרווד לסיבוב ההופעות, "Denim & Rhinestones Tour".

## רשימת רצועות

## קישורים חיצוניים

## הערות שוליים

קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומי חברת יוניברסל מיוזיק גרופ
Te Felicito

**Te Felicito** (בעברית: **אני מברכת אותך**) הוא שיר שהוקלט על ידי הזמרת-יוצרת הקולומביאנית שאקירה, ביחד עם הזמר הפוארטו ריקני ראו אלחנדרו. השיר יצא לאור ב-21 באפריל 2022, על ידי חברות התקליטים אייס אנטרטיינמנט, סוני מיוזיק לטין ו-RCA רקורדס, כסינגל שלא מתוך אלבום. "Te Felicito" הוא שיתוף הפעולה הראשון שלה עם אלחנדרו. בנוסף, הוא שירה הראשון בשפה הספרדית מאז "Me Gusta" שיצא בתחילת 2020 ביחד עם אנואל AA. השיר נכתב בידי שאקירה, אמילי וורן ואיאן קירקפטריק.

## רקע וכתיבה
ברשת החברתית טוויטר החלה השמועה שהזמרת שאקירה תשתף פעולה עם הזמר הפוארטו ריקני ראו אלחנדרו, כשזו כתבה ציוץ שאישש את הטענה. בהמשך לציוץ של שאקירה, המשיך אלחנדרו לכתוב ציוץ המשלים את אותו הציוץ שזו פרסמה קודם לכן. שבוע לאחר מכן, הופעת רובוט מסתורי על הסרטונים של שאקירה הגביר את השמועה על שיר חדש אפשרי. לבסוף, השמועה הזו אושרה כאשר שאקירה פרסמה באינסטגרם שלה את העטיפה של הסינגל, תוך שהכריזה שהוא עתיד לצאת ב-21 באפריל 2022.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## וידאו קליפ
הווידאו קליפ הרשמי של השיר פורסם ב-21 באפריל 2022, ביום יציאתו של "Te Felicito" כסינגל. בתחילת הקליפ, מקבל ראו אלחנדרו מתנה בה חבוי כרטיס ברכה. בהמשך לכך, ניתן לראות את שאקירה ואלחנדרו בחדר חשוך, כשהיא מחליפה לו חלקים כאילו היה רובוט. לאורכו של הקליפ, רוקדים עם השניים רובוטים שונים.

נכון לאפריל 2022, מונה הצפיות של הקליפ עומד על למעלה ממיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים על אושר
קטגוריה:שירים על רובוטים
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
והאגן חאצ'טוריאן

**והאגן גרניקי חאצ'טוריאן** (בארמנית: **Վահագն Գառնիկի Խաչատուրյան**; נולד ב-26 ביולי 1959) הוא פוליטיקאי ארמני, המכהן כנשיא ארמניה החמישי החל ממרץ 2022.
הוא כיהן בשנים 1992–1996 כראש העיר ירבאן ובשנים 2021–2022 כשר תעשיית ההייטק של ארמניה. עד שנת 2017 השתייך למפלגת הקונגרס הלאומי הארמני ובהמשך היה לחבר פרלמנט עצמאי. כלכלן בהכשרתו.

## ביוגרפיה
והאגן חאצ'טוריאן נולד בשנת 1959 בסיסיאן. בשנת 1976 סיים את לימודיו בתיכון מס' 118 בירבאן עם מדליית זהב להצטיינות. בשנת 1980 סיים את לימודיו האקדמיים במכון לכלכלה לאומית בירבאן עם דיפלומת כלכלן. בין השנים 1982–1989 עבד בחברת "חרגזדן מאש". בין השנים 1989–1992 היה סמנכ"ל של המפעל "מארס". בין השנים 1990–1996 כיהן כחבר במועצת העיר ירבאן ובין השנים 1992–1996 כראש העיר הזאת. בין השנים 1995–1999 היה חבר באספה הלאומית של ארמניה והין השנים 1996–1998 שימש יועץ של נשיא ארמניה, לבון טר-פטרוסיאן. בשנת 2002 התמנה לסגן יושב ראש המרכז למדעי המדינה, משפטים ומחקר כלכלי. מאוגוסט 2021 עד 2022 כיהן כשר תעשיית ההייטק בממשלת סרקיסיאן.

### נשיאות
אחרי התפטרות הנשיא ארמן סרקיסיאן, מפלגת החוזה האזרחי מינתה את חאצטוריאן כמועמדה לתפקיד הנשיא. ב-3 במרץ 2022 בחר בו הפרלמנט הארמני לתפקיד ראש המדינה בסיבוב ההצבעות השני.
ב-13 במרץ 2022 הושבע חאצ'טוריאן כנשיא ארמניה.

### חיים אישיים
חאצ'טוריאן נשוי, אב לבת ולבן וסב לשני נכדים.

## קישורים חיצוניים
* 

* 

## הערות שוליים

קטגוריה:ראשי עיריות
קטגוריה:נשיאי ארמניה
קטגוריה:כלכלנים
קטגוריה:ילידי 1959
אליפות העולם באתלטיקה 2022

**[[אליפות העולם באתלטיקה|אליפות העולם ה-18]] ב[[אתלטיקה קלה|אתלטיקה]]** נערכה בהייוורד פילד , יוג'ין, אורגון, ארצות הברית בין התאריכים 15–24 ביולי 2022.

ארצות הברית זכתה באליפות עם 33 מדליות, מהן 13 זהב, 9 כסף ו-11 ארד.

## אתלטיות מצטיינות
* קימברלי גרסיה () זכתה בשתי מדליות זהב אישיות, בהליכה ל-20 ק"מ ול-35 ק"מ.
* סידני מק'לוכלין () זכתה בשתי מדליות זהב, בריצת 400 מטר משוכות ובריצת שליחות 4x400 מטר
* אבי שטיינר () זכתה בשתי מדליות זהב, בריצת שליחות 4x100 מטר ובריצת שליחות 4x400 מטר
* שלי-אן פרייזר-פרייס () זכתה ב-3 מדליות, 1 זהב ו-2 כסף. מדליית זהב בריצת 100 מטר ומדליות כסף בריצת 200 מטר ובריצת שליחות 4x100 מטר
* שריקה ג'קסון () זכתה ב-3 מדליות, 1 זהב ו-2 כסף. מדליית זהב בריצת 200 מטר ומדליות כסף בריצת 100 מטר ובריצת שליחות 4x100 מטר
* גודאף צגאי () זכתה בשתי מדליות, 1 זהב ו-1 כסף. מדליית זהב בריצת 5000 מטר ומדליית כסף בריצת 1500 מטר

## אתלטים מצטיינים
* מייקל נורמן () זכה בשתי מדליות זהב, בריצת 400 מטר ובריצת שליחים 4x400 מטר
* יקוב אינגבריגטסן () זכה בשתי מדליות, 1 זהב ו-1 כסף. מדליית זהב בריצת 5000 מטר ומדליית כסף בריצת 1500 מטר
* נואה ליילס () זכה בשתי מדליות, 1 זהב ו-1 כסף. מדליית זהב בריצת 200 מטר ומדליית כסף בריצת שליחים 4x100 מטר

## שיאים
### שיא עולם
; 22 ביולי
* סידני מק'לוכלין () קבעה בריצת 400 מטר משוכות שיא עולם חדש של 50.68 שניות.
; 24 ביולי
* טובי אמוסן () קבעה בגמר בריצת 100 מטר משוכות שיא עולם חדש של 12.06 שניות.השיא נפסל בשל מהירות רוח מעל המותר. השיא שנקבע בחצי הגמר- 12.12-נותר על כנו.
* ארמנד דופלנטיס () קבע בקפיצה במוט שיא עולם חדש של 6.21 מטר.

### שיא אליפות
#### נשים
* שלי-אן פרייזר-פרייס () קבעה בריצת 100 מטר תוצאה של 10.67 שניות
* שריקה ג'קסון () קבעה בריצת 200 מטר תוצאה של 21.45 שניות
* גוטיטום גבריסלאסי () קבעה בריצת מרתון תוצאה של 2:18:11 שעות
* נורה ג'רוטו () קבעה בריצת 3000 מטר מכשולים תוצאה של 8:53.02 דקות
* קימברלי גרסיה () קבעה בהליכה ל-35 ק"מ תוצאה של 2:39:16 שעות

#### גברים
* טמיראט טולה () קבע בריצת מרתון תוצאה של 2:05:36 שעות
* ראיין קראוזר () קבע בהדיפת כדור ברזל תוצאה של 22.94 מטר
* כריסטיאן צ'ה () קבע בזריקת דיסקוס תוצאה של 71.13 מטר

## תוצאות התחרויות
### נשים
#### מקצועות המסלול

* (*) רצו בשלב המוקדמות וזכו במדליה.

#### מקצועות השדה

### גברים
#### מקצועות המסלול

* (*) רצו בשלב המוקדמות וזכו במדליה.

#### מקצועות השדה

### ריצת שליחים 4X400 מטר משולב (2 אתלטיות ו-2 אתלטים)

* (*) רצו בשלב המוקדמות וזכו במדליה.

## טבלת המדליות

## נבחרת ישראל
נבחרת ישראל כללה 10 אתלטים, 6 נשים ו-4 גברים.
### נשים

### גברים

## קישורים חיצוניים

* 

## הערות שוליים

2022
קטגוריה:2022 בספורט
קטגוריה:אורגון: ספורט
קטגוריה:ארצות הברית: תחרויות אתלטיקה
קטגוריה:אורגון: היסטוריה
קטגוריה:2022 בארצות הברית
אליפות העולם בשחייה 2022

**[[אליפות העולם בשחייה|אליפות העולם]] התשע עשרה בשחייה** נערכה בבודפשט שבהונגריה בין 18 ביוני ל-3 ביולי 2022. האליפות כללה את חמשת המקצועות האולימפיים הכרוכים בשחייה: שחייה תחרותית, קפיצה למים, שחייה אומנותית, כדורמים ושחייה במים פתוחים.

ארצות הברית זכתה באליפות עם 18 מדליות זהב (17 מהן בשחייה), 14 מדליות כסף, 17 מדליות ארד ובסך הכל 49 מדליות (45 מהן בשחייה). הרפובליקה העממית של סין סיימה שנייה עם 18 מדליות זהב (זכתה בכל 13 מדליות הזהב האפשריות בקפיצה למים), 2 מדליות כסף, 8 מדליות ארד ו-28 מדליות בסך הכל.

בעקבות הפלישה הרוסית לאוקראינה קבעה פינ"א במרץ 2022 שכל הספורטאים של רוסיה ובלארוס לא יוכלו להשתתף באליפות זו.

## לוח זמנים של האליפות

## שחייה
### שחייניות מצטיינות
* **[[קייטי לדקי]]** () זכתה ב-4 מדליות זהב, מהן 3 אישיות
* **[[סאמר מקינטוש]]** () זכתה ב-4 מדליות, 2 זהב אישיות, 1 כסף אישית ו-1 ארד
* **[[שרה שסטרם]]** () זכתה ב-3 מדליות אישיות, 2 זהב ו-1 כסף
* **[[מולי אוקלהן]]** () זכתה ב-6 מדליות, 3 זהב מהן 1 אישית ו-3 כסף מהן 1 אישית
* **[[טורי הסק]]** () זכתה ב-6 מדליות, 3 זהב מהן 1 אישית ו-3 ארד מהן 1 אישית

### שחיינים מצטיינים
* **[[לאון מרשאן]]** () זכה ב-3 מדליות אישיות, 2 מדליות זהב ו-1 כסף
* **[[דוד פופוביץ']]** () זכה בשתי מדליות זהב אישיות
* **[[כרישטוף מילאק]]** () זכה בשתי מדליות זהב אישיות
* **[[ניק פינק]]** () זכה ב-3 מדליות, 2 מדליות זהב מהן אחת אישית ו-1 ארד אישית
* **[[קיילב דרסל]]** () זכה בשתי מדליות זהב מהן אחת אישית
* **[[ניקולו מרטיננגי]]** () זכה ב-3 מדליות, 2 מדליות זהב מהן אחת אישית ו-1 כסף אישית
* **[[תומאס צ'קון]]** () זכה ב-3 מדליות, 2 מדליות זהב מהן אחת אישית ו-1 ארד

### שיאי עולם
#### שחיינים
; 20 ביוני
* **[[תומאס צ'קון]]** () קבע במשחה ל-100 מטר גב שיא עולם חדש של 51.60 שניות
; 21 ביוני
* **[[כרישטוף מילאק]]** () קבע במשחה ל-200 מטר פרפר שיא עולם חדש של 1:50.34 דקות.
#### משולב (2 שחייניות ו-2 שחיינים)
; 24 ביוני
* הרביעייה האוסטרלית ג'ק קרטרייט, קייל צ'למרס, מדיסון וילסון ומולי אוקלהן () קבעה במשחה שליחים משולב 4x100 מטר חופשי שיא עולם חדש של 3:19.38 שניות.

## טבלת המנצחים בשחייה
### שחייניות

* (*) שחו בשלב המוקדמות וזכו במדליה.

### שחיינים

* (*) שחו בשלב המוקדמות וזכו במדליה.

### משולב שליחים (2 שחייניות ו-2 שחיינים)

* (*) שחו בשלב המוקדמות וזכו במדליה.

## קפיצה למים
### נשים

### גברים

### משולב (אישה וגבר)

## שחייה במים פתוחים
### נשים

### גברים

### שליחים משולב (2 שחייניות ו-2 שחיינים)

## שחייה אמנותית
### נשים

### משולב (אישה וגבר)

## כדורמים

## נבחרת ישראל
### שחייה
באליפות השתתפו 14 שחיינים, 4 שחייניות -10 שחיינים. אנסטסיה גורבנקו חמישית במשחה ל-200 מטר מעורב אישי, המיקום הכי טוב של שחיין או שחיינית מישראל אי פעם באליפות העולם, 12 משחי חצי גמר מהם 5 פעמים מיקום תשיעי ונקבעו 5 שיאים ישראלים.

#### נשים

#### גברים

#### משולב (2 שחייניות ו-2 שחיינים)

### שחייה במים פתוחים
#### נשים

#### גברים

### שחייה אומנותית
#### זוגות

#### קבוצתי

## טבלת המדליות

## ראו גם

## קישורים חיצוניים
* 

2022
קטגוריה:2022 בספורט
קטגוריה:בודפשט: תחרויות שחייה
קטגוריה:2022 בהונגריה
Mamiii

**Mamiii** (בעברית: **מאמייי**) הוא שיר שהוקלט על ידי הזמרת-יוצרת האמריקאית בקי ג'י והזמרת-יוצרת הקולומביאנית קרול ג'י, מתוך אלבום האולפן השני שלה בקי ג'י, *[[Esquemas]]*. השיר יצא לאור ב-10 בפברואר 2022, על ידי חברות התקליטים סוני מיוזיק לטין, קימוסבי רקורדס ו-RCA רקורדס, כסינגל השלישי מתוך האלבום.

השיר הגיע למקום ה-15 במצעד הבילבורד הוט 100 והפך למצליח ביותר של השתיים במדינה.

## רקע וכתיבה
השיר נכתב על ידי בקי ג'י, אלנה רוז וקרול ג'י, הולחן על ידי דניאל אחוואריה אוביידו, ג'סטין קווילס, לואיס מיגל גומז קסטאנו ודניאל אוריבה והופק על ידי אווי און דה דראמס. בעקבות ביטול הקליפ של "Mamiii" הוחלט להפיץ אודיו רשמי שלו, עד אשר יצולם קליפ חלופי. אותו האודיו זכה להצלחה בין-לאומית וצבר למעלה מ-150 מיליון צפיות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-190 מיליון השמעות.

## וידאו קליפ
הווידאו קליפ המקורי לשיר צולם בינואר 2022 במדבר לא ידוע. הוא בוטל כיוון שהיו לו נושאים צבאיים ובעקבות הפלישה הרוסית לאוקראינה הוחלט לגנוז אותו ולצלם אחד חלופי. הקליפ השני צולם והופץ ב-15 באפריל 2022. מככבים בו אנגוס קלאוד ומיא ח'ליפה; הוא בוים על ידי מייק הו. עם זאת בקי ג'י וקרול ג'י לא מופיעות בו.

נכון לאפריל 2022, מונה הצפיות של הקליפ עומד על למעלה מ-10 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בקי ג'י
קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:שירים שנכתבו על ידי קרול ג'י
קטגוריה:שירי רגאטון
קטגוריה:סינגלים שהגיעו למקום הראשון בספרד
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
איגוד המפיקים הפונוגרפיים הצרפתיים העצמאיים

**איגוד המפיקים הפונוגרפיים הצרפתיים העצמאיים** (בצרפתית: **Union des Producteurs Phonographiques Français Indépendants** או **Association Professionelle des Producteurs Phonographiques Indépendants**; בראשי תיבות: **UPFI** או **APPI**), הוא הארגון המרכזי המייצג חברות תקליטים עצמאיות ומפיצי מוזיקה בצרפת. מטה הארגון נמצא בפריז. האיגוד חבר באיגוד חברות התקליטים העצמאיות.

## אישורי הסמכה להקלטת מוזיקה
[ממוזער|מאז 2010, הצמד האלקטרוני הצרפתי, [ג'אסטיס, היה היחיד שקיבל אלבום פלטינה משולשת מ-UPFI, לאחר שהמכירות של הקליפ של השיר "Civilization" הגיעו ל-45,000 עותקים ב-2011.]]
ה-UPFI מעניק אישורי הסמכה להקלטת מוזיקה לבקשת כל חברת תקליטים החברה בה בכפוף לסף מכירה, אשר חייב להיות מאושר על ידי משרד רואי החשבון של הארגון וחברת התקליטים. החל מ-1 ביולי 2009, קריטריוני ההסמכה הם כדלקמן:

## קישורים חיצוניים
* 

## הערות שוליים

צרפת
קטגוריה:מוזיקה צרפתית
Idiota

**Idiota** (בעברית: **טיפש**) הוא שיר שהוקלט על ידי הזמרת-יוצרת המקסיקנית סופיה רייס, מתוך אלבום האולפן השני שלה, *[[Mal de Amores]]*. השיר יצא לאור ב-13 בפברואר 2020, על ידי חברת התקליטים האחים וורנר, כסינגל הרביעי מתוך האלבום. הוא נכתב על ידה ביחד עם קארן סוטומאיור.

השיר הגיע למקום ה-31 במצעד הסינגלים המקסיקני.

## רקע וכתיבה
השיר נכתב על ידי סופיה רייס וקארן סוטומאיור והופק על ידי תום ברידג'ס. בחלקו של השיר, מבצעת רייס שורה מתוך השיר "La Llorona"; שיר עממי מקסיקני שמקורו במצר היבשתי של טהואנטפק ומקורותיו מעורפלים. המשורר, אנדרס אנסטרוסה, בן מדינת אואחאקה (האזור בו צמח השיר), הביא ב-1941 לפרסום ולפופולריות השיר ואולי אף הוסיף מלל חדש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.

## וידאו קליפ
הווידאו קליפ הרשמי של השיר פורסם ב-14 בפברואר 2020 בשידור חי. בתחילת הקליפ, ניתן לשמוע טלפון מצלצל ובחור מבוגר הלובש כנפי מלאך מתעורר. בהמשך לכך, הסצנה מתחלפת למועדון לילה בו ניתן לראות רייס לבושה בחליפה ורודה כשלראשה כובע של בוקרים. רייס עולה לבמה ומתחילה לבצע את השיר (במהלך הקליפ ניתן לשמוע קטע מ-"").

נכון לאפריל 2022, מונה הצפיות של הקליפ עומד על למעלה מ-35 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סופיה רייס
קטגוריה:שירים בספרדית
קטגוריה:שירים שנכתבו על ידי סופיה רייס
קטגוריה:סינגלים בהוצאת וורנר מיוזיק לטינה
מילי ברייט

**מילי ברייט** (באנגלית: **Millie Bright**; נולדה ב-21 באוגוסט 1993), היא כדורגלנית אנגלייה, המשחקת בעמדת מגנה בצ'לסי שבסופר ליג האנגלית ובנבחרת אנגליה. זכתה 6 פעמים באליפות הסופר ליג האנגלית ו-5 פעמים בגביע האנגלי. בשנים 2020 ו-2021 נבחרה להרכב השנה של הכדורגלניות בעולם.

## קריירה
### קריירת מועדונים
ברייט נולדה בצ'סטרפילד, מחוז דרבישייר והחלה לשחק כדורגל בגיל 9 בקבוצת קילאמארש דינאמוס המקומית. בשלב מוקדם התגלתה על ידי סקאוטרים של שפילד יונייטד ועברה לשחק באקדמיה שלה עד גיל 16. בשנת 2009 עברה לשחק בקבוצת הבוגרות של דונקסטר בלס ליידיס ששיחקה בליגה הראשונה באנגליה.  

בסוף שנת 2014 חתמה בצ'לסי לקראת עונת 2015. כבר בשנתה הראשונה במועדון הובילה אותו לזכייה היסטורית בדאבל. בשנת 2016 נבחרה כשחקנית הצעירה הטובה באנגליה. הפכה להיות שחקנית הרכב קבועה וזכתה עם הקבוצה בדאבל נוסף בעונת 2017/2018 ובאליפות בעונת 2019/2020. בעונת 2020/2021 זכתה עם צ'לסי בארבעת התארים המקומיים שחולקו באנגליה - אליפות, גביע, גביע הליגה ומגן הקהילה. הייתה זו הפעם הראשונה שקבוצה בריטית משיגה הישג זה. בנוסף, הגיעה צ'לסי בעונה זו לגמר ליגת האלופות לנשים שם הפסידה לברצלונה. גם בעונות 2021/2022 ו-2022/2023 זכתה עם צ'לסי בדאבל.

בשנים 2020 ו-2021 נבחרה להרכב השנה העולמי של הכדורגלניות FIFA FIFPRO Women's World 11 שנקבע על ידי ארגון שחקני הכדורגל העולמי.

### בנבחרת
ברייט שיחקה בנבחרות אנגליה הצעירות עד גיל 19 ועד גיל 23.

ב-2016 ערכה את הופעת הבכורה שלה בנבחרת הבוגרת במשחק מול בלגיה. הייתה חלק מהסגל באליפויות העולם ב-2019 והשתתפה עם נבחרת בריטניה באולימפיאדות טוקיו.

ביורו 2022 הייתה בהרכב הפותח בכל משחקי הנבחרת תחת המאמנת סרינה ויכמן בדרך לזכייה היסטורית בתואר.

## הישגים ותארים
### במועדונים
;צ'לסי
* אליפות הסופר ליג האנגלית לנשים: 2015, 2017/2018, 2019/2020, 2020/2021, 2021/2022, 2022/2023
* הגביע האנגלי: 2014/2015, 2017/2018, 2020/2021, 2021/2022, 2022/2023
* גביע הליגה: 2019/2020, 2020/2021
* מגן הקהילה: 2020

### עם הנבחרת
*אליפות אירופה: 2022
* גביע ארנולד קלארק ב-2022

### תארים והישגים אישיים
* השחקנית הצעירה הטובה של השנה באנגליה - 2016.
* FIFA FIFPRO Women's World 11 בשנים 2020, 2021.
* נעל הזהב בגביע ארנולד קלארק - 2022.

## קישורים חיצוניים

קטגוריה:כדורגלניות אנגליות
קטגוריה:מגנות כדורגל אנגליות
קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלניות צ'לסי
קטגוריה:כדורגלניות בריטיות באולימפיאדת טוקיו (2020)
קטגוריה:בריטיות שנולדו ב-1993
קטגוריה:אנגלים שנולדו ב-1993
אודסה יאנג

**אודסה יאנג** (באנגלית: **Odessa Young** נולדה ב-11 בינואר 1998) היא שחקנית אוסטרלית, המוכרת מתפקידיה בסרטים "מיליון רסיסים קטנים" (2018), "אומה של רוצחים" (2018), בסרט הביוגרפי "שירלי" (2020) ובשל הופעתה במיני-סדרה "העמדה" המבוססת על הרומן באותו שם מאת סטיבן קינג.

## ביוגרפיה
יאנג נולדה וגדלה בסידני, אוסטרליה. אביה הוא מוזיקאי ואמה סופרת. היא למדה בבית ספר תיכון לאמנויות הבמה בסידני, והשתתפה שם במספר הפקות תיאטרון. יומיים לאחר שמלאו לה 18, היא עברה מסידני ללוס אנג'לס, קליפורניה ולאחר שנתיים עברה לויליאמסבורג, ברוקלין, ניו יורק.

## קריירה
יאנג החלה לשחק באופן מקצועי בגיל 11, כאשר לוהקה דרך המורה שלה לדרמה לתפקיד בתוכנית הילדים האוסטרלית "My Place". היא שיחקה בסדרות טלוויזיה "Wonderland" ו-"Tricky Business" לפני שעשתה את המעבר לקולנוע.

בשנת 2015 היא שיחקה בסרט "הבת" לצד ג'פרי ראש וסם ניל. היא לוהקה לתפקיד "הבת" לאחר ששינתה את הדמות שלה כך שתראה פחות בוגרת מאשר באודישן הראשון שלה. באותה שנה שיחקה בתפקיד ראשי לצד ראדה מיטשל ב-Searching for Grace. על תפקידה בסרט "הבת", זכתה יאנג לשבחי הביקורת וזכתה בשחקנית הטובה ביותר בתפקיד ראשי בטקס פרסי האקדמיה האוסטרלית לקולנוע והטלוויזיה 2016. הופעתה ב"הבת" זיכתה אותה גם בפרס השחקנית הטובה ביותר מאיגוד מבקרי הקולנוע האוסטרלי.

בשנת 2016 היא הייתה במשא ומתן אחרון לגלם את התפקיד הנשי בסדרת הטלוויזיה "When The Street Lights Go On".

בשנת 2017 יאנג שיחקה בסדרת האינטרנט "High Life". על הופעתה, היא זכתה בפרס האקדמיה הבין-לאומית לטלוויזיה באינטרנט לשחקנית הראשית הטובה ביותר – דרמה. בשנת 2018 היא זכתה בפרס השחקנית הטובה ביותר בפסטיבל השנתי החמישי של סדרות האינטרנט של ונקובר על תפקידה באותה סדרה.

ב-2018 שיחקה בסרטים "אומה של רוצחים" ו"מיליון רסיסים קטנים". באותה שנה היא גם עשתה את הופעת הבכורה שלה באוף ברודוויי במחזה "ימים של זעם" בתיאטרון טוני סיזר, שם היא גילמה את קווין.

בשנת 2019 לוהקה יאנג לתפקיד במיני-סדרה "העמדה", שעלתה לשידור בסוף שנת 2020 ברשת פרמאונט+.

בשנת 2020 יאנג לוהקה כמארחת בסדרת הטלוויזיה של HBO, טוקיו וויס. לאחר מכן היא הוחלפה על ידי רייצ'ל קלר, כאשר היא פרשה מההפקה בגלל בעיות בזמנים הקשורים במגפת הקורונה. עוד בשנת 2020 שיחקה יאנג בסרט הקולנוע "שירלי".

בשנת 2021 היא לוהקה לתפקיד בסרט הבריטי "Mothering Sunday".

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:זוכי פרס ACTAA: השחקנית הטובה
קטגוריה:ילידות 1998
קטגוריה:אוסטרלים שנולדו ב-1998
המדרגות (מיני-סדרה, 2022)

**המדרגות** (באנגלית: **The Staircase**) היא מיני-סדרת טלוויזיה מסוגת דרמת פשע אמריקאית, שנוצרה ונכתבה על ידי אנטוניו קמפוס ומגי קון, המבוססת על מיני סדרת דוקו-דרמה משנת 2004 באותו השם, שיצר ז'אן-קסבייר דה לסטרד. בסדרה מככב קולין פירת' בתור מייקל פיטרסון, סופר שהורשע ברצח אשתו קתלין פיטרסון (טוני קולט), שנמצאה מתה מתחת לגרם המדרגות בביתם. הסדרה הוקרנה לראשונה ב - HBO Max ב-5 במאי 2022. 

## עלילה
מייקל פיטרסון, סופר פשע, מואשם שהכריח את אשתו קתלין למוות לאחר שנמצאה מתה בתחתית גרם מדרגות בביתם.

## שחקנים ודמויות
### תפקידים ראשיים
* קולין פירת - מייקל פיטרסון
* טוני קולט - קתלין פיטרסון
* רוזמרי דוויט - קנדיס האנט זמפריני
* ז'ולייט בינוש - סופי ברונט
* פארקר פוזי - פרדה בלאק
* סופי טרנר - מרגרט רטליף
* אודסה יאנג - מרתה רטליף
* פטריק שוורצנגר - טוד פיטרסון
* דיין דיהן - קלייטון פיטרסון
* אוליביה דג'ונג - קייטלין אטוואטר
* מייקל סטולברג - דייוויד רודולף
* טים גיני - ביל פיטרסון
* וינסנט ורמיניון - ז'אן-קסבייר
* חנה פניבסקי - בקי
* קווין סייזמור - מארק זמפריני
* רוברט קרייטון - רון גרט

### תפקידים חוזרים
* קורי סקוט - בתור ארט הולנד
* ג'סטיס ליק - טום מאהר
* ריאן לואיס - ברוס קמפבל
* ג'ואל מקינון מילר - לארי פולארד
* טריני אלווארדו - פטרישיה סו פיטרסון
* קאלן מוס - ג'ים הארדין
* דניאלה לי - דבון
* טרי וויבל - סוניה פייפר
* סוזן פורפאר ב-ד"ר דבורה רדיש
* ג'ייסון דייוויס - פרד אטוואטר
* פרנק פיי - דניס פונסט
* ז'אן-לוק מקמורטרי - גוטייה

## הפקה
אנטוניו קמפוס, החל לפתח ולכתוב תסריט לסדרת הפשע האמיתי, המדרגות בשנת 2008.* *ב-21 בנובמבר 2019, הוכרז ש - "Annapurna Television" הכניסה את הפרויקט באופן רשמי לפיתוח ורכשה את הפרויקט לרשתות פרימיום ולשירותי סטרימינג. קמפוס צורף לצוות התסריטאים כמו גם להפקה בפועל לצד האריסון פורד. ב-22 בספטמבר 2020, במהלך ראיון על סרטו החדש תמיד השטן עם ראיין ג'ונסון עבור מגזין אינטרוויו, חשף קמפוס ש-HBO Max החלה בהפקת הסדרה.  ב-31 במרץ 2021, הוכרז שהסדרה תורכב מ-8 פרקים, כאשר קמפוס מוגדר בתור ראנר ובמאי של 6 מהפרקים  ומגי קון מגי קון (סיפור פשע אמריקאי) מצטרפת כתסריטאית, במאית ומפיקה. בנוסף פורסם כי פורד לא יהיה אחד מהמפיקים בפועל.

ב-19 ביולי 2021, הוכרז כי ליי ג'ניאק אמור לביים שני פרקים של הסדרה. 

### ליהוק
האריסון פורד היה אמור לככב בתחילה בתפקיד הראשי של מייקל פיטרסון לפני שהוחלף על ידי קולין פירת' במרץ 2021. בחודש שלאחר מכן, טוני קולט לוהקה לתפקיד ראשי.  רוזמרי דה ויט, ז'ולייט בינוש ופארקר פוזי לוהקו לתפקידים ראשיים במאי 2021,    עם סופי טרנר, אודסה יאנג, פטריק שוורצנגר, דיין דיהן, אוליביה דה-ג'ונג ומייקל סטולברג לוהקו בחודש לאחר מכן.       ביולי 2021, לוהקו טים גיני ווינסנט ורמיניון לתפקידים חוזרים בסדרה.   באוגוסט 2021 לוהק ג'סטיס ליק לתפקיד חוזר. 

### צילומים
הצילום העיקרי של הסדרה החל ב-7 ביוני 2021 באטלנטה, ג'ורג'יה, והיה אמור להסתיים בנובמבר 2021.  

## קישורים חיצוניים

## הערות שוליים

קטגוריה:פשע אמיתי בטלוויזיה
קטגוריה:HBO Max: תוכן מקורי
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות
קטגוריה:סדרות מתח אמריקאיות
קטגוריה:סדרות טלוויזיה אמריקאיות שעלו לשידור בשנת 2022